OpenLLM-France/wikimedia huggingface dataset:
# Union Mundial pro Interlingua

La Union Mundial pro Interlingua (Unió Mundial per Interlingua) (UMI) és una entitat sense fins lucratius dedicada a promoure el coneixement i l'ús d'Interlingua en el món. Va ser fundada el 28 de juliol del 1955.
La UMI és una institució per a la cooperació quant a la promoció de l'ús d'Interlingua per a la comunicació internacional en situacions adequades, la informació sobre aquesta llengua i l'edició de manuals, diccionaris i altres publicacions sobre Interlingua.
La UMI té membres, representants i representacions en els cinc continents. Un consell executiu amb un president, un secretari general, un vicesecretari i un administrador que se encarrega de les activitats quotidianes de l'associació. Un consell general amb dos representants, a tot estirar, de cada país, en el qual hi ha una representació nacional d'interlingua, discuteix les directrius en detall.
La UMI edita una revista bimensual, Panorama in Interlingua, amb informacions internacionals en interlingua per a un públic internacional i una especial atenció a la difusió de l'idioma.

## Congressos internacionals

La UMI ha realitzat conngressos internacionals en els següents llocs:
| Tours (Estat francès) 1955 Basilea (Suïssa) 1957 Tours (Estat francès) 1959 Basilea (Suïssa) 1971 Norwich (Gran Bretanya) 1974 Sheffield (Gran Bretanya) 1983 Taastrup (Dinamarca) 1985 París (Estat francès) 1987 Zwolle (Països Baixos) 1989 | Helsingborg (Suècia) 1991 Borne (Països Baixos) 1993 Praga (República Txeca) 1995 Estrasburg (Estat francès) 1997 Focsani (Romania) 1999 Gdańsk (Polònia) 2001 Lovetch (Bulgària) 2003 Åsa (Suècia) 2005. Kirchheimbolanden (Alemanya) 2009. |

## Referències

* ↑ Backhaus, Jürgen G. Political economy, linguistics and culture: crossing bridges. Nova York: Springer, 2008, p. 8.

## Enllaços externs

* Union Mundial pro Interlingua - Lloc web oficial
# Tulum (ciutat)

Tulum (coneguda també com a Tulum Pueblo per diferenciar-la de la zona arqueològica) és una ciutat de l'estat mexicà de Quintana Roo. Es troba a la costa caribenya, prop del lloc de les ruïnes arqueològiques de Tulum. És des del 13 de març de 2008 capçalera del municipi homònim i està situada a l'extrem sud de l'anomenada Riviera Maya, una de les principals destinacions turístiques internacionals.
El municipi té una població censada de 46.721 habitants (2020).
# Tulumba

El tulumba o tulumba tatlısı (postres de tulumba en turc) són unes postres elaborades amb trossos (d'uns 10 cm de llarg) de massa sense llevat a les quals se'ls dona una forma ovoïdal amb crestes al llarg usant una mànega pastissera amb un filtre especial. Primer es fregeixen fins que es dauren i llavors s'aboquen sobre ells almívar quan encara estan calents. Es mengen freds. Aquestes postres es consumeixen arreu dels Balcans, i tenen el seu origen a l'Imperi Otomà. Literalment significa bomba en idioma turc, de l'italià pompa.
Es consumeixen freds, i tradicionalment es serveixen per la Hanukkà i altres ocasions especials dels jueus turcs, els israelians i els perses.

## Vegeu també

* Şambalı

## Referències

* ↑ Jaklin Kornfilt. Turkish. Psychology Press, 1997, p. 531–. ISBN 978-0-415-00010-9.
* ↑ «Onza’s new dessert menu reveals secret recipes from Turkish moms». Time Out [Consulta: 10 gener 2020].
* ↑ Gur, Janna. From Minsk to Marrakesh: Jewish Soul Food.
* ↑ «Beyond The Jelly Doughnut». The Times of Israel [Consulta: 10 gener 2020].

## Enllaços externs

* Recepta de tulumba Arxivat 2014-11-11 a Wayback Machine. (anglès)
# Tuluna

Tuluna (en rus: Тулуна) és un poble de la república de Sakhà, a Rússia, que el 2018 tenia 594 habitants, pertany al districte de Borogontsi.

## Referències

* ↑ Хохлачев В.. Заполярный Помпей.
# Vicenta Santiago Montilla

Vicenta Santiago Montilla (Lopera, 1958 – Sant Feliu de Llobregat, 2011), coneguda com a Vicky, va ser una sindicalista, política i activista feminista.
Va néixer a Lopera, província de Jaén, i als 7 anys va emigrar a Sant Feliu amb la seva família. Era la gran de cinc germanes. Als 12 anys, va començar a treballar per ajudar econòmicament a la seva família i als 15, va entrar a treballar a l'empresa Hoechst Iberica on va desenvolupar una intensa tasca sindical. Eren els últims anys del franquisme, els sindicats treballaven en la clandestinitat. Primer es va afiliar a les Joventuts Comunistes i, posteriorment, al PSUC amb el que es va presentar a les eleccions municipals de 1979. Un any abans, s'havia presentat a les primeres eleccions sindicals i va aconseguir el càrrec de secretària del ram de químiques a CCOO del Baix Llobregat.
Va desenvolupar el seu activisme entre els últims anys del franquisme i la transició, participant en lluites sindicals, polítiques i feministes. Va ser una de les impulsores del Centre de Planificació Familiar i de l'Escola d'Adults, on va estudiar, també va ser una de les fundadores del Casal de la Dona, al 1979.

## Referències

* 1 2 Retuerta, 2021, p. 164.
* 1 2 «Punt de llibre Vicky Santiago», 20-12-2011. [Consulta: 11 setembre 2021].

## Bibliografia

* RETUERTA, M. Luz. Les santfeliuenques i la història de la ciutat. Sant Feliu de Llobregat: Ajuntament de Sant Feliu de Llobregat i Arxiu Comarcal del Baix Llobregat, p. 197. ISBN 9788409292721.
# Urbilateral

| Urbilaterals? ↓ | Acelomorfs Urbilaterals? ↓ Protostoms Lophotrochozoa Ecdisozous Deuterostoms |
Els urbilaterals (de l'alemany ur, 'original') són els darrers antecessors comuns hipotètics del clade dels bilaterals, és a dir de tots els animals que tenen una simetria bilateral.
Aquest aspecte és motiu de debat, ja que encara no s'ha trobat proves en el registre fòssil; la reconstrucció morfològica depèn de si els acelomorfs s'inclouen dins del clade dels bilaterals.
La primera evidència de bilaterals en el registre fòssil es trobà en sediments del període Ediacarià (de fa uns 570 milions d'anys). A gener del 2020, el bilateral més antic conegut és Ikaria wariootia, de l'Ediacarià d'Austràlia.

## Característiques dels urbilaterals

Tindrien un embrió triblàstic (de tres capes) i dos eixos principals de simetria.
Tradicionalment se'ls ha vist com a cucs plans arrodonits, però aquest concepte va ser abandonat, i recuperat en haver inclòs un embrancament de cucs plans dins dels bilaterals.

### Visió

La detecció de la llum (fotosensibilitat) es troba en organismes simples com les algues marines i en els urbilaterals se suposa que podria consistir en una única cèl·lula fotoreceptora.

## Referències

* ↑ Evans et al., 2020, p. 7.848.
* ↑ Hejnol, A.; Martindale, M.Q. «Acoel development supports a simple planula-like urbilaterian». Philosophical Transactions of the Royal Society B: Biological Sciences, 363, 1496, 2008, p. 1493–1501. DOI: 10.1098/rstb.2007.2239.

## Bibliografia

* Evans, S. D.; Hughes, I. V.; Gehling, J. G.; Droser, M. L. «Discovery of the oldest bilaterian from the Ediacaran of South Australia» (en anglès). Proceedings of the National Academy of Sciences, 117, 14, 2020, pàg. 7.845-7.850.
# Vi mut

Un vi mut és un vi especial, blanc o negre, en el que la fermentació s'ha aturat amb l'addició d'alcohol vínic, d'aiguardent o de most. Amb aquest procés es conserva el sucre residual que no ha arribat a fermentar. El vi presenta un gust dolç natural i conserva les aromes i el sabor del raïm.
Són vins muts la majoria dels vins de licor, excepte els vins dolços elaborats amb raïm sobremadurat o pansificat sense aturada fermentativa. També són vins muts les misteles i els vins dolços naturals que de vegades no es consideren vins de licor.
Tradicionalment l'operació d'aturada fermentativa consisteix a afegir alcohol vínic neutre sobre el most després del premsatge o trepig. Es pot fer en qualsevol moment de la fermentació i quan més d'hora més dolç resultarà el vi. Una variant consisteix a afegir l'alcohol sobre el gra de raïm, abans del premsatge, seguit d'una llarga maceració.
S'atribueix l'elaboració del vi mut a Arnau de Vilanova, metge de Pere el Gran. En el seu llibre De vinis: Elixir de vinorum mirabilus especierum et artificiatum vinum descriu la destil·lació del vi, el maridatge de l'esperit i del vi, i les seves propietats curatives. Aquest procés es va començar a utilitzar extensivament a la Catalunya del Nord com una solució per a la conservació i el comerç dels vins.
# Ussovski

Ussovski (en rus: Усовский) és un poble (possiólok) del krai de Perm, a Rússia, que pertany al raion de Solikamsk. El 2010 tenia 413 habitants.

## Referències

* ↑ «ВПН-2010. Численность и размещение населения Пермского края» (en rus). Arxivat de l'original el 2013-08-31. [Consulta: 10 setembre 2014].
# Villalba de Duero

Villalba de Duero és un municipi de la província de Burgos a la comunitat autònoma de Castella i Lleó. Forma part de la comarca de Ribera del Duero.

## Economia

| Activitat | Empresas | (%) | Empleats | (%) | Autònoms | (%) |
| Agricultura | 3 | 16,7 | 22 | 21,0 | 4 | 7,69 |
| Indústria | 4 | 22,2 | 17 | 16,2 | 6 | 11,54 |
| Construcció | 7 | 38,9 | 25 | 23,8 | 12 | 23,07 |
| Serveis | 4 | 22,2 | 41 | 39,0 | 30 | 57,69 |
| Total | 18 | | 105 | | 52 | |

## Eleccions municipals de 2007

| Partit | Candidat | Vots | Regidors |
| Partit Popular | Jesús Sanz de Pablo | 191 | 3 |
| Agrupación Independiente Villalba de Duero | Luisa de Domingo Hortigüela | 97 | 2 |
| Tierra Comunera | Roberto Cuadillero del Cura | 88 | 1 |
| Solución Independiente | Luis Alberto Rasero | 48 | 1 |

## Demografia

Evolució demogràfica, població de dret :
| 1842 | 1857 | 1860 | 1877 | 1887 | 1897 | 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 |
| 386 | 673 | 654 | 560 | 634 | 628 | 554 | 487 | 472 | 544 | 599 | 562 | 645 | 606 | 497 | 409 | 620 |
# Villalba de los Llanos

Villalba de los Llanos és un municipi de la província de Salamanca a la comunitat autònoma de Castella i Lleó. Limita al Nord amb Matilla de los Caños del Río, a l'Est amb Vecinos, al Sud amb Carrascal del Obispo i a l'Oest amb Sanchón de la Sagrada i Aldehuela de la Bóveda.

## Demografia

Evolució demogràfica :
| 1991 | 1996 | 2001 | 2004 |
| 223 | 204 | 196 | 182 |

## Enllaços externs

* Enllaç a Wikisalamanca Arxivat 2008-02-19 a Wayback Machine.
# Mustapha El Biyaz

Mustapha El Biyaz (àrab: مصطفى البياز) (Berkane, 12 de febrer de 1960) és un exfutbolista marroquí de la dècada de 1980.
Fou internacional amb la selecció del Marroc amb la qual participà en la Copa del Món de futbol de 1986.
Pel que fa a clubs, destacà a KAC Marrakech i FC Penafiel.

## Referències

* ↑ «Moustafa El-Biyaz Biography and Statistics». Sports Reference. Arxivat de l'original el 2020-04-18. [Consulta: 28 agost 2009].
* ↑ Mustapha El Biyaz Fitxa i estadístiques a la FIFA
* ↑ «Biyaz (Mustapha El Biyaz)» (en portuguès). Fora de Jogo. [Consulta: 28 agost 2009].
* ↑ «Meilleur joueur des 50 dernières années 14 Marocains en lice» (en francès). Le Matin, 13-10-2006. Arxivat de l'original el 2011-07-16. [Consulta: 28 agost 2009].
# Mustawfi

* Aquest article tracta sobre títol de funcionari. Si cerqueu l'historiador i geògraf persa, vegeu «al-Mustawfi».
Mustawfi era un funcionari islàmic medieval encarregat de la comptabilitat i actuant com a comptable general. El títol va aparèixer amb els gaznèvides i després els seljúcides. Sota els mongols l'ofici corresponia a un superintendent de finances provincials. Sota els timúrides, safàvides i qajars els mustawfis eren secretaris d'estat encarregats dels comptes del tresor públic. La funció va existir també a Egipte sota fatimites i aiúbides, però amb un rang inferior.

## Referències

* ↑ Enciclopèdia de l'Islam, VII, 755
# NGC 43

NGC 43 és una galàxia lenticular a la constel·lació d'Andròmeda. Va ser descoberta per John Herschel l'any 1827.

## Referències

* ↑ Afirmat a: SIMBAD.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «NED results for NGC 43». NASA/IPAC Extragalactic Database. [Consulta: 25 novembre 2011].

## Enllaços externs

* NGC 43 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Musaranya d'ungles llargues de Pearson

La musaranya d'ungles llargues de Pearson (Solisorex pearsoni) és una espècie de mamífer de la família de les musaranyes (Soricidae). És monotípica dins el gènere Solisorex. És endèmica de Sri Lanka. El seu hàbitat natural són boscos secs tropicals o subtropicals o herbassars de plana secs tropicals o subtropicals. Es troba amenaçada per la pèrdua d'hàbitat.
# Quaranta-nou

El quaranta-nou (49, XLIX o 四十九 segons el sistema de numeració emprat) és un nombre imparell que segueix el quaranta-vuit i precedeix el cinquanta. És un nombre natural, quadrat del nombre set.
Ocurrències del 49:
* és el nombre atòmic de l'Indi
* els anys 49, 49 aC i 1949
* el prefix telefònic d'Alemanya
* La subhasta del Lot 49 és una coneguda novel·la de Thomas Pynchon
* És un nombre de Proth.
# Quaranta-set

El quaranta-set és un nombre natural imparell que segueix el quaranta-sis i precedeix el quaranta-vuit. És un nombre primer, que s'escriu XLVII en xifres romanes, 47 en àrabs i 四十七 en xineses.
Ocurrències del 47:
* És el nombre atòmic de la plata.
* Fruit d'una broma d'un professor de matemàtiques del Pomona College (Califòrnia), que va intentar introduir els seus estudiants a les demostracions matemàtiques intentant provar que tots els nombres acabaven essent 47, va passar a ser una xifra famosa localment. Un dels alumnes de l'escola seria guionista en la sèrie Star Trek, en la qual apareix el nombre a cada episodi. Altres sèries han usat des de llavors el nombre com a homenatge (com Alias).
* Hi ha 47 cordes en una arpa.
* Els anys 47, 47 aC i 1947
* El prefix telefònic de Noruega.
* El nombre de miracles fets per Jesús.
* La tradició explica que Pancho Villa morí assassinat per 47 bales.
* El Grup 47 era un grup d'escriptors alemanys posteriors a la Segona Guerra Mundial, que va influir en autors com Günter Grass, entre d'altres.
* Representa la mort en determinades tradicions de la Càbala.
* És el novè nombre de Lucas.
* És el cinquè nombre de Thàbit.

## Referències

* ↑ «Matemàtiques (nivell ESO)/Llista de nombres primers de l'1 al 100000». Viquillibres. [Consulta: 16 abril 2022].
* ↑ «Argent». GEC. [Consulta: 16 abril 2022].
* ↑ Shin, Daniel. «Let's do the number: 'Star Trek' and the 47 conspiracy» (en anglès americà), 07-09-2016. [Consulta: 16 abril 2022].
* ↑ «Prefijos telefónicos» (en castellà). Simyo. [Consulta: 16 abril 2022].
* ↑ «Pancho Villa muere en su coche, alcanzado por 47 balas de pistola cuando se...» (en castellà). ABC, 27-02-2020. [Consulta: 16 abril 2022].
* ↑ Böttiger, Helmut. Die Gruppe 47 : als die deutsche Literatur Geschichte schrieb. 1. Aufl. München: Deutsche Verlags-Anstalt, 2012. ISBN 978-3-421-04315-3.
* ↑ «The First 200 Lucas numbers and their factors» (en anglès). [Consulta: 4 desembre 2017].
* ↑ Weisstein, Eric W., «Thâbit ibn Kurrah Number» a MathWorld (en anglès).
# Quaranta-u

El quaranta-u és un nombre natural que segueix el quaranta i precedeix el quaranta-dos. És un nombre primer que s'escriu 41 o XLI segons el sistema de numeració emprat.
Ocurrències del quaranta-u:
* És el nombre atòmic del niobi.
* És una espècie de signatura de Johann Sebastian Bach (les xifres del seu nom, en ordre alfabètic, sumen 41)
* És el prefix telefònic de Suïssa
* A la 41a planta de l'edifici del govern és on tenen lloc els interrogatoris al protagonista de Matrix
* Designa l'any 41 i el 41 aC
* A Mèxic, pot ser un eufemisme per parlar de l'homosexualitat
* És el sisè i últim nombre de la sort d'Euler.
* És el cinquè nombre primer de Proth.

## Referències

* ↑ «Quaranta-u». Gran Enciclopèdia Catalana. Barcelona: Grup Enciclopèdia Catalana.
* ↑ «Llista de codis telefònics internacionals». [Consulta: 17 abril 2022].
# Quaranta-tres

El quaranta-tres és un nombre natural imparell que segueix el quaranta-dos i precedeix el quaranta-quatre. És un nombre primer que s'escriu 43, 四十三 o XLIII segons el sistema de numeració emprat.
Ocurrències del 43:
* És el prefix telefònic d'Àustria.
* Els anys 43, 43 aC i 1943.
* És el nombre atòmic del Tecneci.
* És el quart terme de la seqüència de Sylvester.
* És un dels resultats possibles del quadrat màgic.

## Referències

* ↑ «How to Call Austria Phone Numbers?» (en anglès). [Consulta: 16 abril 2022].
* ↑ «Tecneci». GEC. [Consulta: 16 abril 2022].
* ↑ Weisstein, Eric W. «Sylvester's Sequence» (en anglès). [Consulta: 16 abril 2022].
* ↑ Andrews, W. S.. Magic squares and cubes.. 2d ed., rev. and enl. New York,: Dover Publications, 1960. ISBN 0-486-20658-0.
# Nabi Tajima

Nabi Tajima (田島 ナ ビ Tajima Nabi ?, Prefectura de Kagoshima, 4 d'agost de 1900 - 21 d'abril de 2018) fou una dona supercentenària japonesa que va morir amb 117 anys i 260 dies, sent la persona viva més anciana del món després de la mort de Violet Brown, el 15 de setembre de 2017. A més, des del 31 d'agost de 2017 fins al 18 de setembre de 2020 va ser l'asiàtica més longeva de la història, i des del 22 de març de 2018 fins al 18 de setembre de 2020 la tercera persona més longeva de la història, darrere de la francesa Jeanne Calment i la nord-americana Sarah Knauss, fins que la va superar en edat la també japosesa Kane Tanaka.
Nabi Tajima va ser la darrera persona viva verificada nascuda al segle xix, i la més longeva que ha viscut en tres segles diferents.
Tajima va néixer a Araki, llavors el poble de Wan, a la part més occidental de l'illa de Kikaijima, a la prefectura de Kagoshima. Va residir a Kikai, que es troba a la mateixa illa a la prefectura de Kagoshima. Va tenir nou fills (set homes i dues dones), 28 nets, 56 besnets i 35 rebesnets.

## Referències

* ↑ «Morta a 117 anni la persona più vecchia del mondo Nabiu Tajima era nata ad agosto del 1900». Askanews, 21-04-2018 [Consulta: 5 maig 2021].
* ↑ Schumann, Rebecka «Misao Okawa, The World’s Oldest Woman, And 39 Other Female Supercentenarians». International Business Times, 06-09-2014 [Consulta: 5 maig 2021].
* ↑ «Muere a los 117 años la japonesa Nabi Tajima, la persona más vieja del mundo». 20 Minutos, 22-04-2018 [Consulta: 5 maig 2021].
* 1 2 «Muere a los 117 años Nabi Tajima, considerada la mujer más anciana del mundo y la última sobreviviente del siglo XIX». BBC, 22-04-2018 [Consulta: 5 maig 2021].
# Narcís Nonell i Sala

Narcís Nonell i Sala (Sabadell, 1842 - 20 de març de 1915) fou el primer enginyer industrial que hi hagué a Sabadell especialitzat en màquines de vapor. Molts dels vapors construïts a la ciutat al segle xix són obra seva. És conegut per construir la primera xemeneia de la ciutat, la del vapor d'en Codina, l'any 1880. A banda d'això, és el segon autor del qual es conserven més xemeneies a la ciutat, totes de la darreria del segle xix.
Militant del Partit Republicà Federal, va ser regidor de l'Ajuntament durant la Primera República i la Restauració i va intervenir activament en la lluita contra les quintes i en la campanya per aconseguir un establiment lliure de segon ensenyament. Va ser professor dels Escolapis de Sabadell i de l'Escola Industrial.

## Obra

Va cursar els estudis a l'Escola d'Enginyers Industrials de Barcelona, entre els anys 1861 i 1869. Va perfeccionar la seva formació a París. A Sabadell va fer els projectes de les xemeneies següents:
* Vapor d'en Codina (1880)
* Vapor Buxeda Nou (1881)
* Vapor de Can Quadres, (1883)
* Vapor de Cal Borni Duch (1887)
A banda d'això, també va participar en altres projectes d'instal·lacions industrials de vapors establerts a la ciutat com ara:
* Vapor de cal Marcet (1884)
* Vapor d'en Rovira (1887)
* Vapor de cal Buxó (1891)
* Auxiliar Tèxtil Sabadellense (1895)

## Vegeu també

* Vapors de Sabadell
* Xemeneies de Sabadell

## Referències

* 1 2 Nomenclàtor. «Carrer de Narcís Nonell». Ajuntament de Sabadell. [Consulta: 4 juny 2016].
* ↑ ITINERARI Xemeneies de Sabadell. Un recorregut històric. Llibret de recuperació històrica del passat tèxtil de Sabadell i de divulgació documental.
# Quint Fabi Ambust (dictador)

Quint Fabi Ambust (en llatí: Quintus Fabius (Q. F. Q. N.) Ambustus) va ser un militar romà.
Era mestre de cavalleria l'any 344 aC i dictador de Roma el 321 aC comitiorum habendorum causa, però va renunciar al càrrec al detectar-se una irregularitat en l'elecció.

## Referències

* ↑ Titus Livi 7.28.8. (llatí)
* ↑ Titus Livi 9.7.13. (llatí)

## Bibliografia

Smith, William (editor). A Dictionary of Greek and Roman Biography and Mythology (en anglès), 1870, pàg. 141a (v. 1).
# NGC 6039

NGC 6039 és una galàxia lenticular massiva situada a uns 460 milions d'anys llum de distància a la constel·lació d'Hèrcules. NGC 6039 va ser descoberta per astrònom Édouard Stephan el 27 de juny de 1870 i més tard redescoberta per l'astrònom Lewis Swift el 27 de juny de 1886. NGC 6039 és membre del cúmul d'Hercules, que forma part de la Gran Barrera CfA2.

## Referències

* ↑ Dmitry Makarov «The EFIGI catalogue of 4458 nearby galaxies with detailed morphology» (en anglès). Astronomy and Astrophysics, 26-07-2011, pàg. 74–74. DOI: 10.1051/0004-6361/201016423.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: The SDSS Photometric Catalog, Release 9. Pàgina: 0. Data de publicació: 2013.
* 1 2 Satya Gontcho A Gontcho «The eleventh and twelfth data releases of the Sloan Digital Sky Survey: final data from SDSS-III». The Astrophysical Journal Supplement Series, 1, 27-07-2015, pàg. 12. DOI: 10.1088/0067-0049/219/1/12.
* ↑ «Your NED Search Results». ned.ipac.caltech.edu. [Consulta: 11 gener 2018].
* ↑ «Revised NGC Data for NGC 6039». spider.seds.org. [Consulta: 11 gener 2018].
* ↑ «New General Catalog Objects: NGC 6000 - 6049» (en anglès). cseligman.com. [Consulta: 11 gener 2018].
* ↑ «Detailed Object Classifications». ned.ipac.caltech.edu. [Consulta: 11 gener 2018].
* ↑ «NGC 6041/42 - E+2 (gE) + E+1 (gE)». The de Vaucouleurs Atlas of Galaxies. [Consulta: 11 gener 2018].
* ↑ «Clusters and Superclusters of Galaxies». ned.ipac.caltech.edu. [Consulta: 12 gener 2018].

## Enllaços externs

* NGC 6039 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Quilla

«Quilla» té aquests significats:
* Quilla (aus), extensió de l'estèrnum en els ocells
* Quilla (nàutica), peça longitudinal des d'on neixen les quadernes de l'estructura d'una embarcació
* Quilla de balanç, peces planes col·locades al llarg del pantoc en tota l'extensió de la secció prismàtica del buc, a fi de reduir l'efecte del balanç de les embarcacions
* Constel·lació de la Quilla, constel·lació que formà part de l'antiga constel·lació Argo Navis, juntament amb Vela i Puppis
* Mama Quilla, germana i esposa del déu Inti en la mitologia inca
* Nebulosa de la Quilla, nebulosa brillant que envolta alguns cúmuls oberts d'estels
* Quilla, carena o carina, en botànica els dos pètals inferiors de la corol·la papilionàcia.
# Província d'Ingavi

La província d'Ingavi és una de les 20 províncies del Departament de La Paz a Bolívia. La seva capital és Viacha.
# Nexina

La nexina és un enllaç proteic que impedeix que els microtúbuls de la capa exterior dels axonemes es moguin un respecte a l'altre. D'altra manera les proteïnes de transport vesicular com la dineïna dissoldrien l'estructura sencera.

## Referències

* ↑ Walter F., PhD. Boron. Medical Physiology: A Cellular And Molecular Approach (en anglès). Elsevier/Saunders, 2003, p. 1300. ISBN 1-4160-2328-3.